
Parlamentul  României

Camera  Deputaţilor
Comisia pentru Sănătate şi Familie
              Nr. 28/ 336/ 9  septembrie  2004

BIROULUI PERMANENT

AL

CAMEREI DEPUTAŢILOR,
Vă înaintăm, alăturat, raportul asupra proiectului de Lege privind aprobarea Ordonanţei Guvernului nr.53/2004 pentru prorogarea termenelor de intrare în vigoare a unor prevederi din Legea nr.306/2004 privind exercitarea profesiei de medic, precum şi organizarea şi funcţionarea Colegiului Medicilor din România , Legea nr.307/2004 privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România  şi din Legea nr.308/2004 privind exercitarea profesiei de medic dentist, precum şi înfiinţarea, organizarea şi funcţionarea Colegiului Medicilor Dentişti din România ( PLX nr.476/2004 ) , trimis comisiei  pentru examinare,  în fond,  în procedură obişnuită, cu adresa nr.PLX  476  din 1 septembrie 2004, Camera Deputaţilor fiind  Cameră decizională.


La întocmirea raportului, comisia a avut în vedere avizul Comisiei pentru buget, finanţe şi bănci nr.450/2.09.2004, avizul Consiliului Legislativ nr.1210/23.07.2004, precum şi punctul de vedere al Ministerului Sănătăţii nr.41769/8.09.2004.


În raport de obiectul şi conţinutul său, proiectul de lege face parte din categoria legilor ordinare, în conformitate cu prevederile articolului 76 alineatul (2) din Constituţia României, republicată.

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

Parlamentul  României

Camera  Deputaţilor
Comisia pentru Sănătate şi Familie
                Nr. 28/ 336/9  septembrie 2004 

R A P O R T

asupra proiectului de Lege privind aprobarea Ordonanţei Guvernului nr.53/2004 pentru prorogarea termenelor de intrare în vigoare a unor prevederi din Legea nr.306/2004 privind exercitarea profesiei de medic, precum şi organizarea şi funcţionarea Colegiului Medicilor din România , Legea nr.307/2004 privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România  şi din Legea nr.308/2004 privind exercitarea profesiei de medic dentist, precum şi înfiinţarea, organizarea şi funcţionarea Colegiului Medicilor Dentişti din România

 ( PLX nr.476/2004 ) 

1. Cu adresa nr.PLX 476  din 1 septembrie 2004, Comisia pentru sănătate şi familie a fost sesizată cu dezbaterea şi avizarea în fond, în procedură obişnuită, a proiectului de Lege privind aprobarea Ordonanţei Guvernului nr.53/2004 pentru prorogarea termenelor de intrare în vigoare a unor prevederi din Legea nr.306/2004 privind exercitarea profesiei de medic, precum şi organizarea şi funcţionarea Colegiului Medicilor din România , Legea nr.307/2004 privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România  şi din Legea nr.308/2004 privind exercitarea profesiei de medic dentist, precum şi înfiinţarea, organizarea şi funcţionarea Colegiului Medicilor Dentişti din România            ( PLX nr.476/2004 ) , adoptat de către Senat în şedinţa din 30 august 2004.

La întocmirea raportului, comisia a avut în vedere avizul Comisiei pentru buget, finanţe şi bănci nr.450/2.09.2004, avizul Consiliului Legislativ nr.1210/23.07.2004, precum şi punctul de vedere al Ministerului Sănătăţii nr.41769/8.09.2004.

Prezentul proiect de lege are ca obiect de reglementare prorogarea termenelor de intrare  în vigoare a unor prevederi vizând acordarea de asistenţă medicală şi medicamente gratuite, personalului din reţeaua sanitară şi membrilor lor de familie din Legea nr.306/2004 privind exercitarea profesiei  de medic, precum şi organizarea şi funcţionarea Colegiului Medicilor din România , Legea nr.307/2004 privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România  şi  Legea nr.308/2004 privind exercitarea profesiei de medic dentist, precum şi înfiinţarea, organizarea şi funcţionarea Colegiului Medicilor Dentişti din România.

Motivarea constă în  faptul că prevederile la care s-a făcut referire nu se pot aplica în anul 2004, drept care, datorită motivelor obiective invocate prin ordonanţă, termenul de intrare în vigoare a acestor dispoziţii se prorogă până la data de 1 ianuarie 2005, dată la care vor intra în vigoare prevederile bugetare ale anului 2005.

Prin emiterea Ordonanţei de urgenţă a Guvernului nr.60/2004 pentru modificarea şi completarea unor dispoziţii cuprinse în acte normative din domeniul sanitar, publicată în Monitorul Oficial al României, Partea I, 1 septembrie 2004,  aceste prevederi au fost preluate în totalitate, iar  Ordonanţa Guvernului nr.53/2004 a fost abrogată.

Faţă de cele prezentate mai sus, comisia propune Plenului Camerei Deputaţilor respingerea  proiectului de lege, care face obiectul raportului. 

2. Proiectul de lege  face parte din categoria legilor ordinare , potrivit prevederilor articolului 76 alineatul (2) din Constituţia României, republicată.

3. La dezbaterea proiectului de lege a participat ca invitat, în conformitate cu prevederile art.51 şi 52 din Regulamentul Camerei Deputaţilor domnul George Pavelescu, secretar de stat în Ministerul Sănătăţii .

4. La lucrările comisiei din ziua de 8.09.2004 din totalul de 16 membri, au fost prezenţi 15 deputaţi.

Raportul comisiei a fost adoptat în unanimitate.

5. Proiectul de lege, potrivit art.75  din Constituţia României, republicată şi art.86 din Regulamentul Camerei Deputaţilor, astfel cum a fost modificat prin Hotărârea Camerei Deputaţilor nr.23/2003, este de competenţa decizională a Camerei Deputaţilor.

În urma dezbaterii, Comisia pentru sănătate şi familie propune Plenului  Camerei Deputaţilor respingerea proiectului de Lege privind aprobarea Ordonanţei Guvernului nr.53/2004 pentru prorogarea termenelor de intrare în vigoare a unor prevederi din Legea nr.306/2004 privind exercitarea profesiei de medic, precum şi organizarea şi funcţionarea Colegiului Medicilor din România, Legea nr.307/2004 privind exercitarea profesiei de asistent medical şi a profesiei de moaşă, precum şi organizarea şi funcţionarea Ordinului Asistenţilor Medicali şi Moaşelor din România  şi din Legea nr.308/2004 privind exercitarea profesiei de medic dentist, precum şi înfiinţarea, organizarea şi funcţionarea Colegiului Medicilor Dentişti din România ( PLX nr.476/2004 ) .

                     PREŞEDINTE,                                           SECRETAR,

DEP.ACAD.PROF.DR.MIRCEA IFRIM          DEP.FARM.ION BURNEI

